CELEX: 32013R1019
Language: et
Date: 2013-10-23 00:00:00
Title: Komisjoni määrus (EL) nr 1019/2013, 23. oktoober 2013 , millega muudetakse määruse (EÜ) nr 2073/2005 I lisa seoses histamiini esinemisega kalandustoodetes  EMPs kohaldatav tekst

24.10.2013   
            
            
               ET
            
            
               Euroopa Liidu Teataja
            
            
               L 282/46
            
         KOMISJONI MÄÄRUS (EL) nr 1019/2013,
   23. oktoober 2013,
   millega muudetakse määruse (EÜ) nr 2073/2005 I lisa seoses histamiini esinemisega kalandustoodetes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 852/2004 toiduainete hügieeni kohta, (1) eriti selle artikli 4 lõiget 4,
   ning arvestades järgmist:
   
               (1)
            
            
               Komisjoni 15. novembri 2005. aasta määrusega (EÜ) nr 2073/2005 toiduainete mikrobioloogiliste kriteeriumide kohta (2) on kehtestatud teatavate mikroorganismide mikrobioloogilised kriteeriumid ja rakenduseeskirjad, mida toidukäitlejatel tuleb järgida määruse (EÜ) nr 852/2004 artiklis 4 osutatud hügieeni üld- ja erinõuete rakendamisel. Selle määrusega on sätestatud toiduohutuskriteeriumid histamiini suhtes ning proovivõtukavad suure histidiinikogusega kalaliikidest valmistatud toodete jaoks.
            
         
               (2)
            
            
               Käärimise teel valmistatud kalakaste on vedel kalandustoode. Codex alimentarius’e komisjon (3) on kinnitanud histamiinitaseme uue soovitusliku maksimummäära sellises kalakastmes, mis erineb määruse (EÜ) nr 2073/2005 I lisas loetletud kalakastmetest. Selline soovitus on kooskõlas andmetega tarbijate kokkupuute kohta, mille Euroopa Toiduohutusamet (EFSA) esitas oma teaduslikus arvamuses, mis käsitleb kääritatud toitudes biogeenilise amiini moodustumise riskipõhist kontrolli (4).
            
         
               (3)
            
            
               Kuna kalakaste on vedel kalandustoode, võib oletada, et histamiin on selles ühtlaselt jaotunud. Seetõttu võib proovivõtukava olla lihtsam kui muus vormis kalandustoodete puhul.
            
         
               (4)
            
            
               On asjakohane kehtestada eraldi toiduohutuskriteerium kalandustoodetest kääritamise teel valmistatud kalakastmele, et ühtlustada see kriteerium codex alimentarius’e standardi ja EFSA arvamusega. Samuti tuleks muuta joonealust märkust 2.
            
         
               (5)
            
            
               Tavapärane histamiini proovivõtukava kalatoodete puhul koosneb üheksast proovist, mille jaoks on vaja palju proovimaterjali. Toiduohutuskriteeriumi 1.26 joonealuses märkuses 18 on öeldud, et üksikproove võib võtta jaemüügietapis. Sellistel juhtudel ei tuleks ainult ühe proovi alusel kogu partiid ohtlikuks pidada. Siiski tuleb aga kogu partii ohtlikuks lugeda, kui üks üheksast analüüsitud proovist ületab näitajat M. Samuti tuleks kogu partii ohtlikuks lugeda, kui üksikproovid ületavad näitajat M. Seetõttu on asjakohane muuta joonealust märkust 18. Joonealust märkust 18 tuleks kohaldada nii toiduohutuskriteeriumi 1.26 kui ka 1.27 suhtes..
            
         
               (6)
            
            
               Seepärast tuleks määrust (EÜ) nr 2073/2005 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2073/2005 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 139, 30.4.2004, lk 1.
   
      (2)  ELT L 338, 22.12.2005, lk 1.
   
      (3)  Codex alimentarius’e kalakastme standard (CODEX STAN 302 – 2011).
   
      (4)  EFSA Journal (2011); 9(10):2393.
   
      LISA
      Määruse (EÜ) nr 2073/2005 I lisa 1. peatükki muudetakse järgmiselt:
      
                  1)
               
               
                  rida 1.27 asendatakse järgmisega:
                  
                              
                                          „1.27
                                       
                                       
                                          Soolvees ensüümlaagerdumistöötluse läbinud kalandustooted (välja arvatud toidukategoorias 1.27a loetletud tooted), mis on valmistatud suure histidiinisisaldusega kalaliikidest (17)
                                       
                                    
                           
                              Histamiin
                           
                           
                              9 (18)
                           
                           
                              2
                           
                           
                              200 mg/kg
                           
                           
                              400 mg/kg
                           
                           
                              HPLC (19)
                           
                           
                              Kõlblikkusajal turule viidud tooted”;
                           
                        
            
                  2)
               
               
                  lisatakse järgmine rida 1.27a:
                  
                              
                                          „1.27a
                                       
                                       
                                          Kalandustoodete kääritamise teel valmistatud kalakaste
                                       
                                    
                           
                              Histamiin
                           
                           
                              1
                           
                           
                              400 mg/kg
                           
                           
                              HPLC (19)
                           
                           
                              Kõlblikkusajal turule viidud tooted”;
                           
                        
            
                  3)
               
               
                  joonealune märkus 2 asendatakse järgmisega:
                  
                              „(2)
                           
                           
                              Punktides 1.1–1.25, 1.27a ja 1.28 m = M.”;
                           
                        
            
                  4)
               
               
                  joonealune märkus 18 asendatakse järgmisega:
                  
                              „(18)
                           
                           
                              Üksikproove võib võtta jaemüügietapis. Sellisel juhul ei kohaldata määruse (EÜ) nr 178/2002 artikli 14 lõike 6 eeldust, mille kohaselt tuleb kogu partiid pidada ohtlikuks, välja arvatud juhul, kui tulemus on suurem kui näitaja M.”;
                           
                        
            
                  5)
               
               
                  pealkirja „Kontrollitulemuste tõlgendamine” all asendatakse viimane lõik, mis käsitleb histamiini esinemist kalandustoodetes, järgmisega:
                  „Histamiini esinemine kalandustoodetes
                  
                               
                           
                           
                              Histamiini esinemine suure histidiinikogusega kalaliikide toodetes, välja arvatud kalandustoodete kääritamise teel valmistatud kalakastmes, on:
                              
                                          —
                                       
                                       
                                          rahuldav, kui on täidetud järgmised nõuded:
                                          
                                                      1.
                                                   
                                                   
                                                      keskmine täheldatud väärtus on ≤ m;
                                                   
                                                
                                                      2.
                                                   
                                                   
                                                      täheldatud c/n väärtuste maksimum jääb näitajate m ja M vahele;
                                                   
                                                
                                                      3.
                                                   
                                                   
                                                      ükski täheldatud väärtus ei ületa näitaja M piirmäära;
                                                   
                                                
                                    
                                          —
                                       
                                       
                                          mitterahuldav, kui keskmine täheldatud väärtus ületab näitajat m või kui rohkem kui c/n väärtusi on näitajate m ja M vahel või vähemalt üks mõõdetud väärtustest on > M.
                                       
                                    
                        
                               
                           
                           
                              Histamiini esinemine kalandustoodete kääritamise teel valmistatud kalakastmes on:
                              
                                          —
                                       
                                       
                                          rahuldav, kui täheldatud väärtus on piirmäärast väiksem või sellega võrdne;
                                       
                                    
                                          —
                                       
                                       
                                          mitterahuldav, kui täheldatud väärtus on piirmäärast suurem.”